เลขากลต.เผย ต.ค.นี้เห็นร่างกม.ตราสารหนี้อิสลาม
ลขาธิการ กลต.เผยตลาดตราสารหนี้คึกคักเตรียมออกร่างร่างกม.ตราสารหนี้อิสลาม - ตราสารหนี้จากประเทศลาว และออกตราสารหนี้ให้ กทม.
1 ก.ย. 2553

ลขาธิการ กลต.เผยตลาดตราสารหนี้คึกคักเตรียมออกร่างร่างกม.ตราสารหนี้อิสลาม - ตราสารหนี้จากประเทศลาว และออกตราสารหนี้ให้ กทม. 
นายธีระชัย ภูวนาถนรานุบาล เลขาธิการคณะกรรมการกำกับหลักทรัพย์ และตลาดหลักททรัพย์แห่งประเทศไทยเปิดเผนยว่า ภายในเดือนตุลาคมนี้จะยกร่างกฎระเบียบ สำหรับาตราสารหนี้อิสลาม เพื่อปูพื้น ตราสารสารหนี้ประเภทนี้ ให้เกิดขึ้นในประเทศไทย  เพราะได้รับความนิยมจากประเทศอื่นๆทั่วโลก  หากประเทศเทศไทยมีตราสารหนี้อิสลามจะช่วยดึงดูดนักลงทุนจากทั้งภายในประเทศ และจากนักลงทุนอิสลาม เข้ามาลงทุนในตลาดตาราสารหนี้ไทยมากขึ้น  
นอกจากนี้ ภายในต้นปี 2554 ประเทศลาวจะมาออกตราสารหนี้ลาว ในตลาดตราสารหนี้ไทย โดยเป็นตราสารหนี้แบบมีหลักทรัพย์ค้ำประกัน ซึ่งมาจากรายได้จากการขายไฟฟ้า ที่ผลิตจากเขื่อนในประเทศลาว โดยมีรัฐบาลลาวเป็นผู้ลงทุนทั้งหมด  หากประสบความสำเร็จต่อไปจะได้เห็นประเทศเพื่อนบ้านมาออกตราสารในไทยเพิ่มมากขึ้น เพราะประเทศเหล่านี้ต้องการระดมเงินทุนไปสร้างโครงสร้างพื้นฐาน
ขณะเดียวกัน กลต.อยู่ระหว่างประสารกับ กทม.เพื่อออกตราสารของกทม. ทำให้ กทม.มีแหล่งเงิน เพิ่มเติม ขณะที่ กทม.มีรายได้และค่าธรรมเนียมค่อนข้างมากอยู่แล้ว ในการมาจายผลตอบแทนให้นักลงทุน 
นายธีรชัย กล่าวเพิ่มเติมว่า กลต.จากประเทศต่างๆในอาเซียน กำลังทำงานร่วมกันในการเชื่อมโยงตลาดหุ้น เข้าไว้ด้วยกัน เพื่อให้เกิดการแลกเปลี่ยนเรื่องการลงทุน โดยขณะนี้ กำลังหารือเรื่องการสร้างมาตรฐาน และยอมรับในมาตรฐานของประเทศต่างๆ เช่นการจัดอันดับความน่าเชื่อถือของประเทศนั้น ๆให้เป็นที่ยอมรับของประเทศอื่นๆ จะได้ไม่ต้องจัดอันดับความน่าเชื่อถืออีกครั้ง